पाएं अपने शहर की ताज़ा ख़बरें और फ्री ई-पेपरडाउनलोड करें
मनीमाजरा में सबसे ज्यादा 61 मरीज पॉजिटिव पाए गए। शहर के पाॅश और अफसराें के रिहायशी एरिया से भी केसेज की संख्या बढ़ने लगी हैं। शनिवार काे 24 केस पॉजिटिव पाए गए हैं। सेक्टर-20 में 31 पॉजिटिव पाए गए हैं। इसके अलावा सेक्टर-37 में भी 24 मरीज पॉजिटिव पाए गए।
सेक्टर-32 और दड़वा में 23, माैलीजागरां में 20, सेक्टर-44 में 19, सेक्टर-19 में 10, सेक्टर-12 में 18, सेक्टर-26, 35 में 17 लोग पॉजिटिव मिले। अन्य सेक्टराें से भी 5 से 10 मरीज पॉजिटिव पाए गए हैं। मनीमाजरा अस्पताल के डॉक्टर की रिपोर्ट भी पॉजिटिव आई है। इसी के चलते उन्हें होम आइसोलेशन की सलाह दी गई है। इसके साथ ही अस्पताल के बाकी डॉक्टर्स की कोरोना जांच करवाने के लिए कहा गया है। स्वास्थ्य विभाग के अधिकारियों के मुताबिक यहां पर कर्मचारियों की भी जांच की जाएगी।
डॉक्टर के पॉजिटिव होने से यहां पर एडमिट मरीजों में डर का माहौल पैदा हो गया है। मौजूदा समय में मनीमाजरा अस्पताल में करीब 3 दर्जन मरीज भर्ती हैं। इन मरीजों को ऑक्सीजन सपोर्ट दी जा रही है। एरिया में कोरोना चेन तोड़ने के लिए अधिकारी लगातार प्रयासरत हैं। मनीमाजरा में पॉजिटिव केसेज बढ़ते देख प्रशासन की ओर से कोविड टेस्टिंग कैंप लगाए जा रहे हैं।
इसमें स्थानीय लोगों और संस्थाओं का सहयोग भी लिया जा रहा है। मनीमाजरा मेन बाजार में आयोजित कैंप में 110 दुकानदारों ने कोविड के टेस्ट कराए। यह भी देखने में आया है कि लोग अभी भी टेस्ट करवाने से डर रहे हैं।
कैंप में मैन बाजार के सभी दुकानदारों और उनके सहकर्मियों ने टेस्टिंग नहीं करवाई। हालांकि, स्वास्थ्य विभाग बार-बार लोगों को जागरूक करता आ रहा है, लेकिन पॉजिटिव न आए, इस डर से लोग टेस्ट नहीं करवा रहे हैं। प्रशासन का कहना है कि टेस्ट करवाने के लिए आगे आएं, इससे आप खुद और अपने परिवार की जिंदगी को बचा सकते हैं।
इन11 मरीजाें ने काेराेना से ताेड़ा दम
1. सेक्टर-22 की 44 साल की महिला की कार्डियाे पल्माेनरी अरेस्ट से माैत हाे गई। वह काेराेना पॉजिटिव हाेने के चलते जीएमएसएच-16 में भर्ती थी।
2.डड्डूमाजरा के 85 साल के बुजुर्ग काे हाईपरटेंशन और काेराेनरी आर्टरी डिजीज थी। उन्होंने जीएमएसएच-16 में दम तोड़ा।
3. सेक्टर-19 के 42 साल के व्यक्ति काे एक्यूट रेस्पिरेटरी इंफेक्शन की दिक्कत थी। उसका जीएमसीएच-32 में इलाज चल रहा था। यहां दम ताेड़ दिया।
4. रायपुर खुर्द के 57 साल के पुरुष काे टाइप-2 डायबिटीज अन्य बीमारियां थीं। उसकी जीएमसीएच-32 में मौत हुई।
5. सेक्टर-41 के 85 साल के बुजुर्ग काे टाइप-2 डायबिटीज और हाईपरटेंशन था। काेविड पॉजिटिव हाेने के चलते उसने जीएमसीएच-32 में दम ताेड़ा।
6. सेक्टर-33 के 73 साल के बुजुर्ग काे डायबिटीज और पल्माेनरी आर्टरी डिजीज थी। पॉजिटिव हाेने के चलते उन्होंने जीएमसीएच-32 में दम ताेड़ा।
7. सेक्टर-29 के 79 साल के बुजर्ग काे डायबिटीज और अन्य बीमारियां थीं। उन्होंने जीएमसीएच-32 में दम ताेड़ा।
8. धनास की 80 साल की महिला काे बाइलेट्रल निमाेनिया था। काेविड पॉजिटिव हाेने के चलते उसने जीएमएसएच-16 में दम दिया।
9. सेक्टर-20 की 62 साल की महिला काे हाईपरटेंशन था। कार्डयिक अरेस्ट हाेने से माैत हाे गई। उनका जीएमसीएच-32 में इलाज चल रहा था।
10. पीजीआई कैंपस में रहने वाली 61 साल की महिला काे टाइप-2 डायबिटीज और हाईपरटेंशन अादि बीमारियां थीं। उन्होंनेे पीजीआई में दम तोड़ा।
11. सेक्टर-50 की 71 साल की महिला काे टाइप-2 डायबिटीज समेत अन्य बीमारियां थीं। काेविड हाेने के चलते उनका पीजीआई में इलाज चल रहा था। यहां उसकी माैत हाे गई।
डीसी के आदेशों की अवहेलना कर बेवजह बाहर घूमने वालों के खिलाफ यूटी पुलिस ने शुक्रवार को भी अभियान चलाया। शहर में अलग-अलग पुलिस स्टेशन में 17 केस दर्ज किए गए, 22 लोगों को पकड़ा गया। सभी के खिलाफ धारा-188 के तहत केस दर्ज कर उन्हें जमानत पर छोड़ा गया है। पुलिस के मुताबिक यह सभी कर्फ्यू टाइमिंग में बेवजह बाहर घूम रहे थे। इनसे जब घूमने का कारण या परमिशन पूछी गई तो यह दिखाने में असमर्थ रहे, जिसके बाद इन सभी को गिरफ्तार किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva awa_Deva mag_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva zho_Hant eng_Latn